《高安得请 其二》
宋代·李正民

九霄飞下白云章，宠假琳宫许退藏。梦得固难之播水，汲生安敢薄淮阳。

宁随鸡鹜同争食，自喜芝兰保独芳。苕霅西山犹好在，扁舟从此钓沧浪。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。